stanford-oval/wikipedia huggingface dataset:
Kimbo Slice
Vapaaottelu-ura

Vuonna 2007 Kimbo Slice pääsi ottelemaan pienen newjerseyläisen Cage Fury Fighting Productions -vapaaottelupromootion tapahtumaan näytösottelun Ray Merceriä, vuoden 1988 Soulin olympialaisten nyrkkeilyn raskaansarjan kultamitalistia vastaan.  Tapahtuma herätti voimakkaasti kritiikkiä lajiväen keskuudessa, mutta pääsyliput kävivät kaupaksi. Kimbo Slice voitti ottelun melko selkeästi jättämättä vastustajalleen paljoakaan mahdollisuuksia. Tapahtuman jälkeen Kimbon julkisuuskuva romahti ja hänen oikea nimensä sekä taustansa kuuden lapsen isänä tulivat suuren yleisön tietoon. Aiemmin oli huhuttu perättömästi muun muassa hänen vankilatuomioistaan. Gannonia vastaan käydän tappelun jälkeen hän oli lisäksi ryhtynyt vakavissaan harjoittelemaan vapaaottelua entisten huippuottelijoiden Bas Ruttenin valmennuksessa. Lisäksi hän harjoittelee Las Vegasissa Randy Couturen salilla, missä häntä valmentaa kokenut Shawn Tompkins.
Mercer-voittonsa jälkeen Kimbo oli jo ehtinyt haastaa otteluun yleisössä olleen Tank Abbottin, joka oli jo ottanut haasteen vastaan. CFFC-promootio ehti kuitenkin mennä konkurssiin ennen miesten kohtaamisen toteutumista. Myöhemmin myös Palace Fighting Championship -promootio pyrki järjestämään ottelun miesten välille kuitenkin yhtä epäonnistunein tuloksin. Lopulta vuoden 2007 lopulla suuri EliteXC-promootio ilmoitti tehneensä Kimbon kanssa sopimuksen. Ensimmäisessä virallisessa ammattilaisottelussaan Kimbo kohtasi Bo Cantrellin ja tyrmäsi tämän vain 19 sekunnin kuluttua ottelun alkamisesta. Seuraavassa ottelussaan kotikaupungissaan Miamissa Kimbo kohtasi viimein Tank Abbottin villiintyneen yleisön edessä ja tyrmäsi vastustajansa heti ensimmäisessä erässä.
Kimbo kohtasi 4. lokakuuta 2008 Seth Petruzellin CBS-kanavan Saturday Night Fights -tapahtumassa BankAtlantic Centerissä Sunrisessa Floridassa. Alun perin ottelu oli sovittu Ken Shamrockia vastaan, mutta Shamrock joutui sivuun ottelusta vain muutamaa tuntia ennen lämmittelyssä saamansa haavan takia. Shamrockin vasemman silmäkulman haavaan jouduttiin ompelemaan tikkejä. Petruzellin ottelu ei ollut alun perin tapahtuman televisioidussa osuudessa, mutta EliteXC joutui etsimään nopeasti päätapahtumaansa toisen ottelijan. Petruzelli lopulta voitti ottelun 14:ssä sekunnissa teknisellä tyrmäyksellä. Kimbo putosi mattoon lyhyestä jabista ja Petruzelli viimeisteli ottelun lyönneillä Kimbon ollessa matossa.  Kimbo hävisi Matt Mitrionelle UFC 113 -tapahtumassa.
Kimbolla diagnosoitiin 3. kesäkuuta 2016 maksasyöpä ja sydämen vajaatoiminta ja hänelle oli tarkoitus tehdä sydämensiirto, mutta hän kuoli 6. kesäkuuta. Hänen todettiin käyttäneen nandrolonia, jolla lienee ollut vaikutusta sydämen pettämiseen.
Kimbon vapaaottelutilastot

| Tulos | Vastustaja | Lopetustapa | Erä (Aika) | Tapahtuma | Päivämäärä | Paikka | Muuta |
| --- | --- | --- | --- | --- | --- | --- | --- |
| Tappio |  Matt Mitrione | Tekninen tyrmäys | 2 (4.24) | UFC 113: Machida vs. Shogun 2 | 8. huhtikuuta 2010 |  Montreal, Quebec, Kanada |  |
| Voitto |  Houston Alexander | Yksimielinen tuomaripäätös | 3 (5:00) | TUF 10 Finale | 5. joulukuuta 2009 |  Las Vegas, Nevada, USA | Ottelu käytiin 97 kg:nä (215 lbs) |
| Tappio |  Seth Petruzelli | Tekninen tyrmäys | 1 (0:14) | EliteXC: Heat | 4. lokakuuta 2008 |  Sunrise, Florida, USA | Ottelun piti alun perin olla Ken Shamrockia vastaan, mutta Shamrock sai haavan lämmitellessä, eikä pystynyt ottelemaan. |
| Voitto |  James Thompson | Tekninen tyrmäys | 3 (0:38) | EliteXC: Primetime | 31. toukokuuta 2008 |  Newark, New Jersey, USA |  |
| Voitto |  Tank Abbott | Tyrmäys | 1 (0:43) | EliteXC: Street Certified | 16. helmikuuta 2008 |  Miami, Florida, USA |  |
| Voitto |  Bo Cantrell | Tekninen tyrmäys | 1 (0:19) | EliteXC: Renegade | 10. marraskuuta 2007 |  Corpus Christi, Texas, USA | Kimbon ammattilaisdebyytti |
Kimbon vapaaottelutilastot > Ammattilaisnäytösottelut

| Tulos | Vastustaja | Lopetustapa | Erä (Aika) | Tapahtuma | Päivämäärä | Paikka |
| --- | --- | --- | --- | --- | --- | --- |
| Tappio |  Roy Nelson | Tekninen tyrmäys | 2 (2:01) | Ultimate Fighter 10 | 2009 |  USA |
| Voitto |  Ray Mercer | Luovutus (Guillotine choke) | 1 (1:12) | Cage Fury Fighting Championship 5 | 23. kesäkuuta 2007 |  Atlantic City, New Jersey, USA |
Aiheesta muualla

Kimbo Slicen fani sivusto(kaikki ottelut videolla) (Arkistoitu – Internet Archive)
Ammattilaisottelutilastot Fight Finder -tietokannassa
Ken Block

| Ken Block |
| --- | --- |

Henkilötiedot
Syntynyt: 21. marraskuuta 1967 Kalifornia, Yhdysvallat
Kuollut: 2. tammikuuta 2023 (55 vuotta) Wasatchin piirikunta, Utah, Yhdysvallat
Kansalaisuus:   Yhdysvallat
WRC-ura
Aktiivivuodet:  2007 – 2014
Kartanlukija(t):   Alessandro Gelsomino
Nykyinen talli:  Hoonigan Racing Division
Entiset tallit:  Monster WRT M-Sport
Kilpailuja:  25
Maailmanmestaruuksia:  0
Voittoja:  0
Palkintosijoja:  0
Erikoiskoevoittoja:  0
MM-pisteitä:  18
Ensimmäinen kilpailu:  Meksikon ralli 2007
Viimeinen kilpailu:  Katalonian ralli 2018
Sijoitus kaudella 2013:  20. (6 p.)
Aiheesta muualla
www.hooniganracing.com
Ken Block (21. marraskuuta 1967 Kalifornia, Yhdysvallat – 2. tammikuuta 2023) oli yhdysvaltalainen rallikuljettaja sekä yksi DC Shoesin perustajista. Block oli extreme-urheilija ja hän kilpaili muun muassa lumilautailussa, rullalautailussa, motocrossissa, rallissa ja myöhemmin pääosin rallicrossissa. Blockin kartanlukijana toimi Alessandro Gelsomino.
Block kuoli 55-vuotiaana moottorikelkkaonnettomuudessa moottorikelkan kaaduttua hänen päällensä lähellä Utahin Woodlandia 2. tammikuuta 2023.
DC Shoes

Ken Block perusti DC Shoesin. Yritys keskittyi myymään urheilukenkiä rullalautailijoille. Blockin ajatuksena oli, että rullalautailijat tarvitsevat muiden urheilijoiden tavoin erityiset kengät pystyäkseen kilpailemaan korkealla tasolla. Merkki kasvoi ja se myytiin Quiksilverille toukokuussa 2004.
Ralli > 2005

Vuonna 2005 Ken Block aloitti kansainvälisen ralliuransa Vermont SportsCar -tiimissä. Vermont SportsCar valmisti vuonna 2005 Subaru WRX STi:n, jolla Block voisi kilpailla. Hänen ensimmäinen kisansa kaudella oli Sno*Drift, jossa hän sijoittui seitsemänneksi yleiskilpailussa ja viidenneksi N-ryhmäläisten kesken. Vuoden 2005 aikana, Block oli viisi kertaa viiden parhaan joukossa ja tuli kolmanneksi N-ryhmässä. Block oli neljäs Rally America National Championshipissä. Ensimmäisen rallikautensa lopussa Ken Block voitti Rally American vuoden tulokas -palkinnon.
Ralli > 2007 – 2008

Block osallistui vuonna 2007 Meksikon ja Uuden-Seelannin ralleihin. Vuonna 2008 hän osallistui Uuden-Seelannin ralliin.
Ralli > 2010 – 2011

Tammikuussa 2010 Block perusti Monster World Rally Team -tallin.
Vuonna 2010 Block osallistui rallin MM-sarjan kilpailuihin Ford Focus WRC:llä ja keräsi kaksi MM-sarjan pistettä ja oli lopputuloksissa sijalla 20. Lisäksi hän ajoi Yhdysvalloissa kisoja Ford Fiestalla.
Vuonna 2011 Block ajoi rallin MM-sarjan kilpailuja Ford Fiesta RS WRC -autolla ja keräsi kuusi MM-sarjan pistettä ja oli lopputuloksissa sijalla 22.
Ralli > 2012 – 2013

Vuonna 2012 Block ajoi kolme MM-sarjan rallikilpailua, joista hän keräsi neljä pistettä ja sijoittui kaudella sijalle 28. Vuonna 2013 hän ajoi yhden MM-sarjan kilpailun (Meksikon ralli 2013), jossa hän sijoittui seitsemänneksi. Vuonna 2013 hän keräsi kuusi MM-sarjan pistettä ja sijoittui lopputuloksissa sijalle 20.
Ralli > Muut rallit

Block osallistui Katalonian ralliin vuosina 2014 ja 2018, joista jälkimmäisessä hän keskeytti.
Kuolema

Block kuoli moottorikelkkaonnettomuudessa 2. tammikuuta 2023. Huomionosoituksena hänen käyttämänsä numero 43 poistettiin käytöstä rallin maailmanmestaruussarjassa kauden 2023 ajaksi.
Aiheesta muualla

Kotisivut
Monster World Rally Team
Subaru Rally Team USA (Arkistoitu – Internet Archive)
Block Ford Focus WRC:llä Korsikan rallissa kaudella 2010.
Katajajärvi (Saarijärvi)

| Katajajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°38′28″N, 25°10′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskupuro:  Katajapuro Pajulampeen 
Järvinumero:  14.618.1.002
Mittaustietoja
Pinnankorkeus:  127,9 m  
Pituus:  1,8 km  
Leveys:  810 m  
Rantaviiva:  6,468 km  
Pinta-ala:  44,631 ha  
Tilavuus:  0,0019955 km³ 
Keskisyvyys:  4,47 m  
Suurin syvyys:  13,3 m  
Saaria:  ei saaria 
 fiKatajajärvi 
Katajajärvi tai Katajalampi on Keski-Suomessa Saarijärvellä  Kalliolahden lähellä sijaitseva järvi.
Maantietoa

Järvi on 1,8 kilometriä pitkä, 810 metriä leveä, ja sen pinta-ala on 45 hehtaaria. Järvellä ei ole kartan mukaan saaria. Järven tilavuudeksi on saatu 2,00 miljoonaa kuutiometriä eli 0,00200 kuutiokilometriä. Sen keskisyvyys on 4,5 metriä ja suurin syvyys on 13,3 metriä. Sen rantaviivan pituus on 6,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Katajapuron valuma-alueeseen (14.618) se kuuluu. Järven vedenpinnan korkeus on 127,9 metriä mpy.
Maelgwn Gwynedd

Maelgwn Gwynedd (kuollut noin 547) oli Gwyneddin kuningas. Hän oli Cadwallon Lawhirin poika ja Gwyneddin myyttisen perustajan Cunedda Wledigin jälkeläinen.
Nuorena Maelgwn ilmeisesti syrjäytti äitinsä enon hallitsijan paikalta, mutta pian sen jälkeen hän luopui yllättäen maallisesta elämästä ja vetäytyi luostariin munkiksi. Maelgwn ei kuitenkaan kauaa sietänyt luostarielämää, rikkoi munkkilupauksensa ja palasi kuninkaaksi.
Historioitsija Gildas ja walesilainen perimätieto ovat yhtä mieltä siitä, että Maelgwn vastusti "pyhiä" eli kristillisiä munkkeja ja syyllistyi moniin pahoihin tekoihin, muun muassa vaimonsa ja veljenpoikansa murhaan, jonka lesken hän sen jälkeen nai.
Maelgwn lienee hallinnut suurinta osaa Luoteis-Walesista, mukaan lukien Anglesey. Tarinoiden mukaan Maelgwn oli kookas ja häntä kutsuttiin lisänimellä  ”Maelgwn Hir" eli Maelgwn Pitkä. Maelgwn kuoli ruttoon noin 547.
Maccabi Tel Aviv (käsipallo)

Maccabi Tyrec on israelilainen käsipalloseura ja osa Maccabi Tel Avivin urheiluseuraa. Maccabi Tyrec pelaa Israelin korkeimmalla sarjatasolla Ligat HaAlissa. Maansa mestaruuden se on voittanut yhden kerran vuonna 2014 sekä Irsaelin cupin kolme kertaa vuosina 1963, 1964 ja 1965.
Kaudella 2013–2014 Maccabi pääsi ensimmäistä kertaa EHF Cupiin.
Mestaruudet

Israelin liiga 2014
Israelin cup 1963, 1964, 1965
Judges Association cup 2013
Malmin sotilaskirkko

Malmin sotilaskirkko oli 1914–1917 toiminut tilapäinen ortodoksinen kirkko silloisessa Helsingin maalaiskunnassa Malmin rautatieaseman lähellä.
Venäjä rakennutti Pietarin suojaksi meririntamaa 1912 ja myös mantereen puolustusta suunniteltiin. Ensimmäisen maailmansodan alettua merilinnoitusten puolustuskelpoisuuteen luotettiin, mutta saksalaisten pelättiin nousevan maihin Suomen länsirannikolta ja suuntaavan sieltä Pietariin. Suomen linnoittamisen yhteydessä nousi esiin myös Helsingin puolustus. Linnoitustyöt mantereella alkoivat 1914 ja ne jatkuivat osittain helmikuulle 1918.  Helsinkiä ympäröivää linnoitusketjua rakentamaan tuotiin linnoitussotilaita ja -työmiehiä Venäjältä ja palkattiin suomalaisia työntekijöitä rakennustöihin ja huoltotehtäviin. Tuotiinpa kolme tuhatta tataaria ja aasialaistakin. Tilapäisiin asumuksiin majoitettujen rakentajien suunniteltiin viipyvän seudulla vain rakennustöiden ajan, mutta heidän uskonnollisista tarpeistaan haluttiin silti huolehtia. Malmille majoitettiin 92. smolenskilainen nostoväkipataljoona, jonka uskonnonharjoitustilaksi vuokrattiin rautatieaseman läheltä asuintalo, johon saatiin mahtumaan 217-neliöinen kirkko. Taloa ei tunnistanut pyhätöksi muusta kuin sisäänkäynnin yläpuolelle kiinnitetystä Jumalanäidin ikonista. Sergei Radonežilaisen muistolle pyhitetyn kirkon irtaimisto saatiin Viaporin kirkosta.
Kirkon käytyä tarpeettomaksi sen irtaimisto varastoitiin 1918 Helsingin ortodoksisen seurakunnan pappilan ullakolle, josta se 1926 luovutettiin kirkollishallitukselle. Kirkkona toiminut puutalo purettiin 1979. Malmin sotilaskirkko ei ollut ainoa linnoitusrakentajia ja sotilaita palvellut tilapäinen kirkkotila pääkaupunkiseudulla. Vuosien 1915–1917 tienoilla väliaikainen ortodoksinen kirkko oli Leppävaarassa, Pasilassa ja Pitäjänmäellä.
Maccabi Tel Aviv FC

Maccabi Tel Aviv FC on israelilainen jalkapalloseura Tel Avivin kaupungista. Se on osa Maccabi Tel Aviv -urheiluseuraa, joka on yksi suurimmista urheiluseuroista Israelissa. Maccabi Tel Aviv FC perustettiin vuonna 1906. Seura on historian aikana voittanut Israelin liigan ennätykselliset 21 kertaa. Se on voittanut myös Israelin cupin 23 kertaa, mikä on maan ennätys.
Mestaruudet

Israelin Liiga (24): 1935–36, 1936–37,1941–42, 1946–47, 1949–50, 1951–52, 1953–54, 1955–56, 1957–58, 1966–68, 1969–70, 1971–72, 1976–77, 1978–79, 1991–92, 1994–95, 1995–96, 2002–03, 2012–13, 2013–14, 2014–15, 2018–19, 201-20, 2023-24 (Ennätys)
Israelin Cup (23):   1929, 1930, 1933, 1941, 1946, 1947, 1953–54, 1954–55, 1957–58, 1958–59, 1963–64, 1964–65, 1966–67, 1969–70, 1976–77, 1986–87, 1987–88, 1993–94, 1995–96, 2000–01, 2001–02, 2004–05, 2014–15 Ennätys
Israelin Liigacup (4): 1992–93, 1998–99, 2008–09, 2014–15
Israelin Supercup (5): 1964–65 (jaettu mestaruus), 1967–68, 1976–77, 1978–79, 1987–88
Aasian Mestareiden Liiga (2):  1968–69, 1970–71
Mandariinimehu

Mandariinimehu on mandariinista tehtyä mehua. Sitä on sekamehuissa muun muassa päärynämehun ja mangomehun kanssa. Mandariinimehua kätetään leivonnassa muun muassa torttujen täytteenä.
Madagaskarinhiirihaukka

| Madagaskarinhiirihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Hiirihaukat Buteo
Laji::  brachypterus
Kaksiosainen nimi
 Buteo brachypterus  Hartlaub, 1860 
Katso myös
   Madagaskarinhiirihaukka Wikispeciesissä   Madagaskarinhiirihaukka Commonsissa 
Infobox OKNimi-testi OKIUCN-testi OK: 
Madagaskarinhiirihaukka (Buteo brachypterus) on hiirihaukkojen sukuun kuuluva lintu. Se on kotoperäinen Madagascarilla.
Sen elinpiiriä ovat subtrooppiset ja trooppiset kosteat alavat ja vuoristometsät ja pensastot, kallioiset alueet ja kuivat savannit. Sitä tavataan 2 300 metrin korkeuteen asti. Sen populaation koko on vakaa.
Aiheesta muualla

Internet Bird Collection Kuvia, videoita ja ääniä (englanniksi)
Madagaskarinhaukkapöllö

| Madagaskarinhaukkapöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Minervanpöllöt Athene
Laji::  superciliaris
Kaksiosainen nimi
 Athene superciliaris  (Vieillot, 1817) 
Katso myös
   Madagaskarinhaukkapöllö Wikispeciesissä   Madagaskarinhaukkapöllö Commonsissa 
Infobox OKVirheellinen NIMI-arvoIUCN-testi OK: 
Madagaskarinhaukkapöllö (Athene superciliaris aikaisemmin Ninox superciliaris) on pöllöihin kuuluva lintu. Se on kotoperäinen Madagaskarilla.
Sen luontaista elinympäristöä ovat subtrooppinen ja trooppinen alava metsä ja subtrooppinen ja trooppinen kostea vuoristoalue sekä kuiva savanni ja subtrooppinen ja trooppinen kuiva pensaikko.
Aiheesta muualla

Athene superciliaris (Athene superciliaris) BirdLife International Data Zone. (englanniksi)
Mandariininhattu

| Mandariininhattu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Mandariininhatut Holmskioldia
Laji::  sanguinea
Kaksiosainen nimi
 Holmskioldia sanguinea  Retz. 
Katso myös
   Mandariininhattu Wikispeciesissä   Mandariininhattu Commonsissa 
Infobox OKVirheellinen NIMI-arvo: 
Lähikuva mandariininhatun kukasta, jossa on pyöreä, kellomainen verhiö ja putkimainen teriö
Mandariininhattu (Holmskioldia sanguinea) on huulikukkaiskasvien (Lamiaceae) heimoon kuuluva kasvilaji.
Mandariininhattu on pienehkö pensas, jonka lehtiasento on vastakkainen. Lehdet ovat soikeita ja suippokärkisiä. Kukinnot ovat lehtihankoihin kehittyviä lyhyitä terttuja tai varsien päihin kehittyviä röyhymäisiä terttuja. Kukkien verhiöt ovat teriömäisiä, muodoltaan pyöreitä tai kellomaisia sekä väriltään punaisia tai oransseja. Verhiöt muuttuvat hedelmävaiheessa ruskeiksi. Teriö on putkimainen, tiilenpunainen ja liuskoittunut viideksi lyhyeksi liuskaksi. Heteitä on neljä kappaletta. Emin sikiäin on nelilokeroinen ja jokaisessa lokerossa on yksi siemenaihe. Hedelmänä on syvään neliliuskainen luumarja, jossa laajentunut verhiö on vielä jäljellä.
Mandariininhattu kasvaa luonnossa alkuperäisenä Himalajan alarinteillä 300–1500 metrin korkeudessa Intian Kumaonin alueelta Bhutaniin. Mandariininhattua viljellään kuitenkin myös koristekasvina ja koristekasvikäyttöön on jalostettu luontaisten punakukkaisten mandariininhattujen lisäksi kukkien väriltään keltaisia ja pronssinvärisiä muotoja.
Madagaskarinherttu

| Madagaskarinherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  cherina
Kaksiosainen nimi
 Cisticola cherina  (Smith, 1843) 
Katso myös
   Madagaskarinherttu Wikispeciesissä   Madagaskarinherttu Commonsissa 
Infobox OKNimi-testi OKIUCN-testi OK: 
Madagaskarinherttu (Cisticola cherina) on herttujen heimoon kuuluva varpuslintu.
Levinneisyys

Madagaskarinherttua tavataan Madagaskarilla ja Seychelleillä. Sen on kuvattu olevan yleinen, ja sen kannankehitys on vakaa. Laji on luokiteltu elinvoimaiseksi.
Madagaskarinelemi

| Madagaskarinelemi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Sapindales
Heimo::  Tohtorinpuukasvit Burseraceae
Suku::  Elemit Canarium
Laji::  madagascariense
Kaksiosainen nimi
 Canarium madagascariense  Engl. 
Katso myös
   Madagaskarinelemi Wikispeciesissä   Madagaskarinelemi Commonsissa 
Infobox OKVirheellinen NIMI-arvoIUCN-testi OK: 
Madagaskarinelemi (Canarium madagascariense) on tohtorinpuukasvien (Burseraceae) heimoon, elemien (Canarium) sukuun kuuluva kasvilaji. Se on kausivihanta puu, joka voi kasvaa 12–35 metriä korkeaksi. Puun latvus voi olla laakea tai pyöreä ja runko oksaton jopa 27 metrin korkeuteen saakka. Runko voi kasvaa suurimmillaan noin kaksi metriä paksuksi. Madagaskarinelemin hedelmät ovat purppuranvärisiä luumarjoja, jotka ovat noin 5,5 cm pitkiä ja halkaisijaltaan noin 3 cm. Hedelmäliha on väriltään keltaista.
Madagaskarinelemiä kasvaa luonnossa Tansaniassa, Mosambikissa ja Madagaskarilla. Tansaniassa laji kasvaa harvinaisena metsälaikuilla ja jokivarsilla hiekkaisilla kasvupaikoilla merenpinnan tasosta aina 300 metrin korkeuteen asti. Madagaskarilla laji on laajalle levinnyt, mutta esiintyy laikuittaisesti kosteissa ja kuivissa metsissä, erityisesti vesiuomien varsilla, merenpinnan tasosta aina 2000 metrin korkeuteen asti.
Madagaskarinelemin hedelmät ovat syötäviä ja ne ovat etenkin lasten mieleen. Hedelmien maku on melko makea ja niissä on enintään noin 60% rasvaa. Hedelmien lisäksi siemenetkin ovat syötäviä ja niitä voi syödä paahdettuina maapähkinöiden tapaan.
Ravinnon lisäksi madagaskarinelemistä on saatu aineita paikallisiin lääkinnällisiin tarkoituksiin sekä puutavaraa materiaaliksi. Puutavaraa on joskus tuotettu myös vientiin ja puita on toisinaan istutettu koristekasveiksi sekä tuomaan varjoa.
Aiheesta muualla

JSTOR Global Plants: Canarium madagascariense (englanniksi)
Mamai

Novgorodissa sijaitseva patsas, jossa beylerbei Mamai on vasemmalla alakulmassa Moskovan suuriruhtinas Dmitri Donskoin saappaan alle alistettuna.
Mamai (mongoli: Мамай, tataari: Мамай); (1325?–1380/1381) oli Kultaisen ordan ylipäällikkö 1370-luvulla.
Kultaisen ordan Berdi Beg-kaanin valtakaudella vuosina 1357-1359 Mamaista tuli beylerbei, joka komensi armeijaa sen ylipäällikkönä. Berdi Begi-kaanin salamurhan jälkeen vuonna 1359 Mamai pyrki syrjäyttämään hänen veljensä ja murhaajansa Qulpa-kaanin (1359-1360), jonka Nawruz Beg-kaani (hallintokausi 1360) murhasikin vajaan puolen vuoden kuluttua.
Kenraali Mamai ei itse ollut Tšingis-kaanin suora jälkeläinen eikä voinut siksi pyrkiä valtakunnan johtoon kaaniksi. Tämän jälkeen vuosina 1361-1379 ordassa oli kuusitoista eri kaania, joista muutama oli täysin Mamain alainen nukkehallitsija ja yksi kaanitar Tūlūn Beg (k. 1386) Berdi Begin tytär, joka oli vielä hänen vaimonsa.
Kultaisen ordan hajaannuksen vuoksi venäläiset ruhtinaskunnat lopettivat sille vuonna 1371 veronmaksun. Mamai järjesti vuonna 1378 rangaistusretken, mutta Moskovan suuriruhtinas Dmitri Donskoi löi Mamain joukot kahteen otteeseen vuonna 1378 Vožhajoella ja vuonna 1380 Kulikovossa, minkä jälkeen Toktamyš-kaani voitti hänet Kaltšikjoella houkuteltuaan Mamain komentajat eli emiirit puolelleen. Kenraali Mamai pakeni Krimille Genovan siirtokunta Kaffaan, missä Toktamyšin kätyrit salamurhasivat hänet vuonna 1380/1381.
Käännös suomeksi
Malmin ilmailukerho

Malmin Ilmailukerho ry on Helsinki-Malmin lentoasemalla toimiva yli 400 jäsenen yhdistysmuotoinen moottorilentokerho, joka on samalla yksi Suomen suurimmista[lähde? ]. Yhdistys on perustettu 1988, ja se kuuluu Suomen Ilmailuliittoon. Kerhon harrastuslento- ja koulutustoiminta on vilkasta ympäri vuoden.
Vuonna 2004 kerholle myönnettiin Kar-Airin kiertopalkinto tuloksellisesta moottorilentotoiminnasta.
Kerhon ilmailukalusto

Kerho omistaa kaksi lentokonetta: lasiohjaamolla varustetun nelipaikkaisen Diamond DA40NG -tyyppisen lentokoneen (OH-STL), jossa on Austro Enginen dieselmoottori sekä kaksipaikkaisen Diamond DV20 -tyyppisen ilma-aluksen (OH-IHQ).
Lentosimulaattori

Kerhossa on vuonna 2016 rakennettu vapaaehtoistyönä Diamond Star DA40 -lentosimulaattori. Simulaattoriohjelmistona käytetään Prepar 3D:tä. Simulaattori soveltuu VFR- ja IFR-lentämisen harjoitteluun.
Aiheesta muualla

Kerhon kotisivut
Malmin terveysasema

| Malmin terveysasema |
| --- | --- |
 Malmin terveysaseman sisäänkäynti.
Osoite:  Talvelantie 4, 00700 Helsinki
Sijainti:  Ylä-Malmi, Helsinki
Koordinaatit:  60.2540°N, 25.0013°E
Malmin terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Malmin terveysasema on Helsingin Malmin kaupunginosan Ylä-Malmin osa-alueella, Malmin sairaalan vieressä toimiva kaupungin sosiaali-, terveys- ja pelastustoimialaan kuuluva terveysasema.
Malmin terveysasema.
Aiheesta muualla

Helsingin terveysasemien yhteystiedot (hel.fi)